stanford-oval/wikipedia huggingface dataset:
วารุจ ศิริวัฒน์
การทำงาน

วารุจ ศิริวัฒน์ ได้รับเลือกตั้งเป็นสมาชิกสภาผู้แทนราษฎรจังหวัดอุตรดิตถ์ สมัยแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคชาติพัฒนา (เลือกตั้งแทนนายศรัณย์ ศรัณย์เกตุ จากพรรคไทยรักไทยที่ถูกใบแดง) ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้ย้ายมาลงสมัครรับเลือกตั้งในระบบบัญชีรายชื่อ สังกัดพรรคไทยรักไทย กระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาได้ลงสมัครรับเลือกตั้งในเขตเลือกตั้งที่ 2 จังหวัดอุตรดิตถ์อีกครั้งหนึ่ง สังกัดพรรคพลังประชาชน และได้รับตำแหน่งประธานคณะกรรมาธิการการที่ดิน ทรัพยากรธรรมชาติและสิ่งแวดล้อม ในสภาผู้แทนราษฎรไทย ชุดที่ 23 ซึ่งต่อมาในปี พ.ศ. 2551 ศาลรัฐธรรมนูญวินิจฉัยให้ยุบพรรคฯ นายวารุจ พร้อมกับสมาชิกอีกจำนวนหนึ่งจึงย้ายไปสังกัดพรรคกิจสังคม นำโดยนายสุวิทย์ คุณกิตติ
ในการเลือกตั้ง พ.ศ. 2554 เขาลงสมัครรับเลือกตั้งในสังกัดพรรคชาติพัฒนา แต่แพ้ให้กับนายศรัณย์ ศรัณย์เกตุ จากพรรคเพื่อไทย
ในการเลือกตั้ง พ.ศ. 2562 วารุจลงสมัครรับเลือกตั้งสมาชิกสภาผู้แทนราษฎรแบบแบ่งเขต จังหวัดอุตรดิตถ์ เขต 2 สังกัดพรรคพลังประชารัฐ แต่ไม่ได้รับการเลือกตั้ง
ในเดือนสิงหาคม พ.ศ. 2562 วารุจ ศิริวัฒน์ ได้รับแต่งตั้งให้ดำรงตำแหน่งที่ปรึกษารัฐมนตรีช่วยว่าการกระทรวงการคลัง
ในการเลือกตั้งปี พ.ศ. 2566 ได้กลับมาลงสมัครรับเลือกตั้งในสังกัดพรรคเพื่อไทย เขตเลือกตั้งที่ 2 จังหวัดอุตรดิตถ์ และได้รับการเลือกตั้ง
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

สภาผู้แทนราษฎรไทย ชุดที่ 23
ไม่ต้องใส่ถุง

ไม่ต้องใส่ถุง เป็นอัลบั้มเต็มชุดสุดท้ายของ ซีเปีย หลังจากที่ห่างหายไปนานเนื่องจากสภาวะเศรษฐกิจฟองสบู่แตก ในการกลับมาครั้งนี้ทางวงได้ออกอัลบั้มกับค่ายอินดี้คาเฟ่ พร้อมกับเพลงฮิต "อยากอยู่กับเธอทั้งคืน" ที่ได้ พิจิกา จิตตะปุตตะ มาร่วมร้องด้วย จนภายหลังกลายมาเป็น ดูบาดู ในที่สุด
ปก

ปกเป็นรูปถุงยางอนามัยชนิดใบตองวางบนกระดาษทิชชู่เข้ากับเนื้อหาในเพลง "ไม่ต้องใส่ถุง" นับว่าเป็นปกที่สื่อตรงไปตรงมาเป็นอย่างมาก ซึ่งแอบล้อเลียนปก Made In Thailand ของ คาราบาว อีกด้วย
รายชื่อเพลง

ไม่ต้องใส่ถุง
ไข่หงส์
เฮีย
นม
ประเทศเทย
ไอ้หมีควาย
ลูกเกด เฮเลน
55
อยากอยู่กับเธอทั้งคืน (Feat. พิจิกา จิตตะปุตตะ)
| ด ค กซีเปีย |
| --- | --- |
เจษฎา สุขทรามร  •  ภานุ กันตะบุตร  •  เอกพงศ์ เชิดธรรม  •  ทวิพล สุดารา
อัลบั้ม: Two Eggs (2538)  •  ไม่ต้องใส่ถุง (2543)
อีพีและซิงเกิล: เกลียดตุ๊ด (2537) •  เหี้ยครองเมือง (2554)
บันทึกการแสดงสด: เล็ก ชิ้น สด (2544 )  •  Sepia & O Modeling Live Concert (2546)
ดูเพิ่มเติม: ดูบาดู  •  โยคี เพลย์บอย •   สนามหลวงการดนตรี
ยี่สุ่น สนิทวงศ์ ณ อยุธยา

| ยี่สุ่น สนิทวงศ์ ณ อยุธยา |
| --- | --- |

เกิด: ยี่สุ่น มังกรพันธุ์ 5 มีนาคม พ.ศ. 2436
เสียชีวิต: 16 มีนาคม พ.ศ. 2529 (93 ปี) โรงพยาบาลสมิติเวช กรุงเทพมหานคร ประเทศไทย
คู่สมรส: หม่อมราชวงศ์สุวพันธุ์ สนิทวงศ์
บุตร: 4 คน
บิดามารดา: กิมเฮง มังกรพันธุ์ ทองอยู่ ปักษานนท์
ยี่สุ่น สนิทวงศ์ ณ อยุธยา (สกุลเดิม มังกรพันธุ์; 5 มีนาคม พ.ศ. 2436 – 16 มีนาคม พ.ศ. 2529) เป็นภรรยาของหม่อมราชวงศ์สุวพันธุ์ สนิทวงศ์ เป็นมารดาของหม่อมหลวงสร้อยระย้า ยุคล และท่านผู้หญิงพวงร้อย อภัยวงศ์ เป็นพระปัยยิกาฝ่ายพระชนนีของพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
ประวัติ > ชีวิตช่วงต้นและการศึกษา

ยี่สุ่นเกิดเมื่อวันที่ 5 มีนาคม พ.ศ. 2436 เป็นธิดาของศาสนาจารย์ กิมเฮง มังกรพันธุ์ กับทองอยู่ (สกุลเดิม ปักษานนท์) ในครอบครัวเชื้อสายจีน บิดาเป็นอาจารย์สอนศาสนาคริสต์นิกายโปรเตสแตนต์ เป็นศิษยาภิบาลประจำคริสตจักรวัฒนา และคริสตจักรที่ 1 สำเหร่ บิดาเห็นความสำคัญของการศึกษาจึงส่งให้บุตรสาวไปเรียนที่โรงเรียนกุลสตรีวังหลัง (ปัจจุบันเป็นที่ตั้งของอาคารคณะพยาบาลศาสตร์ โรงพยาบาลศิริราช) เธอพูดภาษาอังกฤษได้คล่อง แต่งกายดี วางตัวเหมาะสมตามธรรมเนียมร่วมสมัย พร้อมกับรักษาคุณลักษณะของหญิงไทยได้อย่างไร้ข้อบกพร่อง
ประวัติ > ชีวิตสมรส

หลังเข้าสู่วัยสาวได้ไม่นาน ยี่สุ่นสมรสกับหม่อมราชวงศ์สุวพันธุ์ สนิทวงศ์ โอรสในพระวรวงศ์เธอ พระองค์เจ้าสายสนิทวงศ์ ซึ่งสำเร็จวิชาแพทย์จากยุโรปท่านแรกของเมืองไทย ผู้เพียบพร้อมไปด้วยวัยวุฒิ คุณวุฒิ โภคสมบัติ ทรัพย์สิน และบริวาร ตามความต้องการของผู้ใหญ่ ตามประวัติส่วนตัวของยี่สุ่นระบุว่า "...ต้องใช้คุณสมบัติหลายประการเป็นเครื่องรักษาฐานะ ต้องใช้ความมีน้ำใจเมตตากรุณาเป็นเครื่องผูกไมตรี และต้องใช้ความอุตสาหะวิริยะอย่างมาก เพื่อที่จะอดกลั้น อดทน และข่มใจให้ได้ต่อเนื่อง กระทั่งเหตุอันไม่พึงปรารถนาผ่านพ้นไป และความน่ายินดีทั้งหลายทั้งปวงเข้ามาแทนที่" ในครอบครัวของสามี ยี่สุ่นวางตัวได้อย่างเหมาะสมและมีใจเอื้ออารี เป็น "คุณพี่" ของบรรดาภรรยาของสามี และเป็น "แม่เลี้ยง" ของลูกต่างภรรยาที่อาศัยร่วมเรือนเดียวกันอย่างกลมเกลียว
ยี่สุ่นมีบุตรกับหม่อมราชวงศ์สุวพันธ์ทั้งหมด 4 คน ดังนี้
หม่อมหลวงสร้อยระย้า ยุคล (4 ตุลาคม พ.ศ. 2452 – 24 ธันวาคม พ.ศ. 2527) เสกสมรสกับพระเจ้าวรวงศ์เธอ พระองค์เจ้าภาณุพันธุ์ยุคล
หม่อมหลวงซัง สนิทวงศ์ (ไม่มีข้อมูล – พ.ศ. 2520) สมรสกับรำไพศรีสอางค์ สนิทวงศ์ (พระนามเดิม หม่อมเจ้ารำไพศรีสอางค์ รพีพัฒน์)
ท่านผู้หญิงพวงร้อย อภัยวงศ์ (28 ธันวาคม พ.ศ. 2457 – 17 สิงหาคม พ.ศ. 2543) สมรสกับเชียด อภัยวงศ์
หม่อมหลวงคงคา สนิทวงศ์ – เสียชีวิตตั้งแต่ยังเยาว์
พระธิดาคนหนึ่งของหม่อมหลวงสร้อยระย้า คือ หม่อมเจ้าพันธุ์สวลี ยุคล สมรสกับหม่อมราชวงศ์อดุลกิติ์ กิติยากร มีธิดาด้วยกัน คือ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ อภิเษกสมรสกับพระบาทสมเด็จพระวชิรเกล้าเจ้าอยู่หัว มีพระธิดาเพียงพระองค์เดียว คือ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
ประวัติ > ปัจฉิมวัย

ยี่สุ่นเริ่มมีอาการเจ็บป่วยและรักษาตัวที่โรงพยาบาลสมิติเวช การนี้สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารีได้ประทานแจกันดอกไม้เยี่ยม ส่วนพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงเยี่ยมและประทานเกียรติแก่ยี่สุ่นอย่างสูง
ยี่สุ่นถึงแก่กรรมลงเมื่อเวลา 19.30 น. ของวันที่ 16 มีนาคม พ.ศ. 2529 ที่โรงพยาบาลสมิติเวช ศพบำเพ็ญกุศลที่ศาลากวีนิรมิต วัดเทพศิรินทราวาส กรุงเทพมหานคร การนี้พระบาทสมเด็จพระมหาภูมิพลอดุลยเดชมหาราช บรมนาถบพิตร โปรดเกล้าฯ พระราชทานหีบกุดั่นเทียบเท่าผู้ได้รับเครื่องราชอิสริยาภรณ์จุลจอมเกล้า ชั้นจตุตถจุลจอมเกล้า พระราชทานพวงมาลาวางหน้าหีบศพ ทรงรับศพไว้ในพระบรมราชานุเคราะห์ และพระราชทานเพลิงเป็นกรณีพิเศษ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระบาทสมเด็จพระวชิรเกล้าเจ้าอยู่หัว สมเด็จพระศรีนครินทราบรมราชชนนี สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานพวงมาลา สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี และพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ประทานพวงมาลา
การทำงาน

ยี่สุ่นแต่งงานกับหม่อมราชวงศ์สุวพันธุ์ในช่วงที่เขามุ่งมั่นในการทำเกษตรกรรม ยี่สุ่นติดตามสามีไปทุกหนแห่ง หากเป็นท้องที่ทุรกันดารก็ต้องขี่ม้าเข้าไป สังเกตได้จากนามของบุตร คือ "สร้อยระย้า" โดยตั้งตามชื่อข้าวที่หม่อมราชวงศ์สุวพันธ์ผสมขึ้นใหม่ ซึ่งออกรวงเป็นระย้า เขาจึงตั้งชื่อข้าวพันธุ์ดังกล่าวว่า "สร้อยระย้า" บุตรสาวคนนี้เกิดขึ้นมาในช่วงที่ข้าวพันธุ์นี้ออกรวงพอดี จนกระทั่งช่วง 16 ปีสุดท้ายในการทำงานของหม่อมราชวงศ์สุวพันธุ์ ยี่สุ่นจะทำงานประดุจผู้ช่วยพยาบาล ด้วยการใช้ความสามารถด้านภาษาให้เกิดประโยชน์ มีบทบาทสำคัญในการเขียนใบสั่งยาเป็นภาษาอังกฤษ และทำเอกสารส่งผู้ป่วยจากพื้นที่เกษตรกรรมเข้าโรงพยาบาลในเขตเมือง การทำงานสนับสนุนสามีนี้สามารถช่วยเหลือผู้ป่วยที่เป็นเด็กและสตรีได้จำนวนมาก
นอกจากนี้ยี่สุ่นยังมีความสามารถด้านการประกอบอาหาร โดยเขียนตำราอาหาร ตำราอาหารของคุณยี่สุ่น ถูกรวบรวมไว้ในตำราอาหาร ตำหรับสายเยาวภา ได้แก่ เยลลี่ผลฝรั่ง แกงอันโจวี แกงตะพาบน้ำเทียม น้ำพริกผัด ขาหมูต้มเค็ม แบบไหหลำ และแกงฮังเล
อยากอยู่กับเธอทั้งคืน

| "อยากอยู่กับเธอทั้งคืน"> เพลงโดยซีเปีย Feat. พิจิกา จิตตะปุตตะ.จากอัลบั้มไม่ต้องใส่ถุง |
| --- | --- |
วางจำหน่าย: พ.ศ. 2543
บันทึกเสียง: พ.ศ. 2543
แนวเพลง: ร็อก, อัลเทอร์เนทีฟ, พังค์
ความยาว: 5:28
ค่ายเพลง: อินดี้คาเฟ่
ผู้ประพันธ์เพลง: เจษฎา สุขทรามร

| "อยากอยู่กับเธอทั้งคืน" |
| --- | --- |

เพลงโดยดา เอ็นโดรฟิน และซีเปีย
วางจำหน่าย: 2 กุมภาพันธ์ พ.ศ. 2558
บันทึกเสียง: พ.ศ. 2558
แนวเพลง: นีโอโซล
ความยาว: 4:40
ค่ายเพลง: ไวท์มิวสิค (จีเอ็มเอ็ม แกรมมี่)
ผู้ประพันธ์เพลง: เจษฎา สุขทรามร

มิวสิกวิดีโอ
"อยากอยู่กับเธอทั้งคืน" ที่ยูทูบ
 
"อยากอยู่กับเธอทั้งคืน " เป็นเพลงของวงซีเปีย และพิจิกา จิตตะปุตตะ จากอัลบั้ม ไม่ต้องใส่ถุง (พ.ศ. 2543) ประพันธ์เนื้อร้อง-แต่งทำนองโดย เจษฎา สุขทรามร ต่อมาในปี พ.ศ. 2558 ถูกขับร้องใหม่โดย ดา เอ็นโดรฟิน ในเวอร์ชั่นแนวเพลง นีโอโซล
เวอร์ชั่นดา เอ็นโดรฟิน x ซีเปีย

"อยากอยู่กับเธอทั้งคืน " เป็นซิงเกิลต้อนรับวาเลนไทน์ของนักร้อง ดา เอ็นโดรฟิน และวงซีเปีย ประพันธ์เนื้อร้อง-แต่งทำนองและเรียบเรียงดนตรีใหม่โดย เจษฎา สุขทรามร ออกจำหน่ายในวันที่ 2 กุมภาพันธ์ พ.ศ. 2558 และมิวสิกวิดีโอนี้เผยแพร่ครั้งแรกในวันที่ 15 กุมภาพันธ์ พ.ศ. 2558 โดยทำออกมาในรูปแบบของ Live Session ที่เป็นการอัดสดทั้งหมด เป็นรูปแบบ Live Band
เพลงนี้ได้อันดับ 27 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 9 กุมภาพันธ์ พ.ศ. 2558
เวอร์ชั่นดา เอ็นโดรฟิน x ซีเปีย > ชาร์ต

| ชาร์ต (พ> ศ. 2558) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 27
ไอทูนส์สโตร์ไทยแลนด์ ท็อปชาร์ต: 53
ยัน-กชึชตอฟ ดูดา

แกรนด์มาสเตอร์หมากรุกสากลชาวโปแลนด์
| ยัน-กชึชตอฟ ดูดา |
| --- | --- |
ยัน-กชึชตอฟ ดูดา เมื่อ ค.ศ. 2021
ประเทศ: โปแลนด์
เกิด:  (1998-04-26) 26 เมษายน ค.ศ. 1998 (26 ปี) กรากุฟ ประเทศโปแลนด์
ตำแหน่งที่ได้รับ: แกรนด์มาสเตอร์ (ค.ศ. 2013)
ระดับสมาพันธ์หมากรุกโลก: 2456 (มีนาคม 2025)
ระดับสูงสุด: 2760 (ธันวาคม ค.ศ. 2021)
อันดับ: อันดับ 18 (กันยายน 2022)
อันดับสูงสุด: อันดับ 12 (ธันวาคม ค.ศ. 2019)
ยัน-กชึชตอฟ ดูดา (โปแลนด์: Jan-Krzysztof Duda; ภาษาโปแลนด์: ['jan ˌkʂɨʂtɔf ˈduda] ไฟล์:LL-Q809 (pol)-Ptjackyll-Jan-Krzysztof Duda.wav; 26 เมษายน ค.ศ. 1998 – ) เป็นนักหมากรุกสากลชาวโปแลนด์ ในฐานะนักหมากรุกอัจฉริยะ เขาประสบความสำเร็จในระดับแกรนด์มาสเตอร์ใน ค.ศ. 2013 เมื่ออายุ 15 ปี 21 วัน นอกจากนี้ ดูดาชนะเลิศการแข่งชิงแชมป์โปแลนด์ใน ค.ศ. 2018 และหมากรุกสากลเวิลด์คัพใน ค.ศ. 2021 ตลอดจนเขาได้รับบำเหน็จกางเขนทองกิตติคุณจากความสำเร็จในหมากรุกสากล
ผลงานหมากรุกสากลระดับอาชีพ > ค.ศ. 2007–2008

ใน ค.ศ. 2007 ดูดาได้อันดับหนึ่งในการแข่งหมากรุกสากลยุวชนชิงแชมป์โปแลนด์รุ่นอายุไม่เกิน 8 ปี
ส่วนใน ค.ศ. 2008 ดูดาชนะเลิศการแข่งหมากรุกสากลยุวชนชิงแชมป์โลกรุ่นอายุไม่เกิน 10 ปี ด้วยเหตุนี้เขาจึงได้รับตำแหน่งเอฟไอดีอี มาสเตอร์ และในปีเดียวกันนั้น เขายังชนะการแข่งยุวชนชิงแชมป์โปแลนด์รุ่นอายุไม่เกิน 8 ปี เป็นสมัยที่สอง
ผลงานหมากรุกสากลระดับอาชีพ > ค.ศ. 2012

ใน ค.ศ. 2012 ดูดาชนะเลิศการแข่งชิงแชมป์โปแลนด์รุ่นอายุต่ำกว่า 18 ปี ที่ซอลีนา และหมากรุกสากลยุวชนชิงแชมป์ยุโรปในรุ่นอายุต่ำกว่า 14 ปีที่ปราก รวมถึงในปีเดียวกัน เขาได้เสมอกันเป็นครั้งแรกกับยัน แกรย์ชี ในการแข่งหมากรุกสากลฤดูร้อนที่ออลอโมตซ์ และได้รับตำแหน่งอินเตอร์เนชันแนลมาสเตอร์
ผลงานหมากรุกสากลระดับอาชีพ > ค.ศ. 2013–2014

ในเดือนพฤษภาคม ค.ศ. 2013 ดูดาได้บรรลุมาตรฐานสุดท้ายของเขาที่จำเป็นสำหรับตำแหน่งแกรนด์มาสเตอร์ในการแข่งหมากรุกสากลชิงแชมป์ยุโรปประเภทบุคคลเมื่ออายุ 15 ปี 21 วัน สิ่งนี้ทำให้เขากลายเป็นแกรนด์มาสเตอร์ที่อายุน้อยที่สุดอันดับสองของโลกในเวลานั้น และดูดายังกลายเป็นแกรนด์มาสเตอร์ชาวโปแลนด์ที่อายุน้อยที่สุดอันดับสองต่อจากดาริอุส ชเวียซ ส่วนในเดือนเมษายน ค.ศ. 2013 เขาได้เป็นที่หนึ่งในการแข่งเฟิสต์แซเทอร์เดย์ จีเอ็ม ที่บูดาเปสต์ กระทั่งในเดือนสิงหาคม ดูดาได้เข้าร่วมในฐานะผู้ท้าชิงตำแหน่งของสมาพันธ์หมากรุกสากลโลกในเอฟไอดีอี เวิลด์คัป ซึ่งเขาถูกวาซิล อิวานชุค กำจัดในรอบแรก ส่วนในเดือนตุลาคม สมาพันธ์หมากรุกสากลโลกได้มอบตำแหน่งแกรนด์มาสเตอร์ให้กับเขาอย่างเป็นทางการ ครั้นในเดือนสิงหาคม ค.ศ. 2014 ดูดาเล่นให้แก่ทีมโปแลนด์ในการแข่งหมากรุกสากลโอลิมเปียดครั้งที่ 41 ในทรุมเซอ ประเทศนอร์เวย์ โดยได้คะแนน 8.5/11 ในบอร์ดสาม ส่วนเดือนธันวาคม ค.ศ. 2014 เขาชนะเลิศการแข่งหมากรุกประเภทเกมเร็วชิงแชมป์ยุโรป และได้รับรางวัลเหรียญเงินในการแข่งหมากรุกประเภทเกมสายฟ้าชิงแชมป์ยุโรป ซึ่งทั้งสองรายการจัดขึ้นที่วรอตสวัฟ ประเทศโปแลนด์
ผลงานหมากรุกสากลระดับอาชีพ > ค.ศ. 2015–2016

ในเดือนกรกฎาคม ค.ศ. 2015 ดูดาชนะการแข่งขันแบบพบกันหมดที่ทะเลสาบเซวาน ในมาร์ตูนี ประเทศอาร์มีเนีย ส่วนในเดือนกันยายน ค.ศ. 2015 เขาจบอันดับที่เท่ากันกับมีคาอิล แอนติปอฟ ในการแข่งหมากรุกสากลเยาวชนชิงแชมป์โลก ที่คันตี-มันซิสค์ ประเทศรัสเซีย และได้รับรางวัลเหรียญเงินหลังจากการแข่งขันไทเบรก และใน ค.ศ. 2016 เขาได้รับบำเหน็จจากประธานาธิบดีโปแลนด์ อันด์แชย์ ดูดา ซึ่งเป็นเครื่องอิสริยาภรณ์กางเขนเงินกิตติคุณสำหรับ "ความสำเร็จด้านกีฬาที่ยอดเยี่ยมใน ค.ศ. 2016 รวมถึงการมีส่วนร่วมในการทำให้เกมหมากรุกสากลเป็นที่นิยม"
ผลงานหมากรุกสากลระดับอาชีพ > ค.ศ. 2017–2018

เมื่อวันที่ 1 กรกฎาคม ค.ศ. 2017 ดูดาได้กลายเป็นผู้เล่นเยาวชนชาวโปแลนด์คนแรกที่ทะลุเรต 2700 ของสมาพันธ์หมากรุกโลก ซึ่งได้รับการจัดอันดับสูงสุดในอาชีพหมากรุกของเขาจนถึงขณะนี้ ด้วยเรต 2707 ส่งผลให้เขาเป็นผู้เล่นชาวโปแลนด์ที่มีอันดับสูงสุดเป็นอันดับสองและอันดับที่ 41 ของโลกในเวลานั้น
ในเดือนพฤษภาคม ค.ศ. 2018 ดูดาชนะการแข่งหมากรุกสากลชิงแชมป์โปแลนด์ด้วยคะแนน 6½/9 (+4–0=5) ซึ่งนำหน้าผู้ที่ได้ตำแหน่งรองชนะเลิศอย่างคาสเปอร์ พิโอรุน เขาได้รับการบันทึกชัยชนะเหนือพิโอรุน, ราดอสวัฟ วอยตาส์เซค, ดานีแยล ซัดซิคอฟสกี และอาแล็กซันแดร์ มิสตา ครั้นในเดือนกรกฎาคม ค.ศ. 2018 เขากลายเป็นผู้เล่นโปแลนด์อันดับ 1 และอันดับ 1 ของเยาวชนโลก แซงหน้าวอยตาส์เซค และเหวยอี้ ตามลำดับ
ในเดือนกรกฎาคม ค.ศ. 2018 ดูดาเข้าร่วมการแข่งการดวลหมากรุกสากลดอร์ทมุนท์สพาร์คัสเซินครั้งที่ 46 โดยได้อันดับที่สี่ด้วยคะแนน 4/7 (+2–1=4)
ระหว่างการแข่งหมากรุกสากลโอลิมเปียด 2018 ที่บาทูมี ประเทศจอร์เจีย เขาเป็นฝ่ายชนะวาซิล อีวันชุค และเสมอกับเลวอน อาโรเนียน, วิศวนาถัน อานันท์, ฟาบีอาโน การูอานา, ชาครียาร์ มาเมดยารอฟ และเซียร์เกย์ การ์ยากิน โดยครองอันดับที่สี่ร่วมกับทีมโปแลนด์ และใน ค.ศ. 2018 ดูดาได้เข้าสู่รอบรองชนะเลิศของหมากรุกสากลชิงแชมป์เกมเร็วหลังจากเป็นฝ่ายชนะการ์ยากิน และอะเลคซันดร์ กริสชุค แต่ในที่สุดก็แพ้ให้แก่เวสลีย์ โซ
ในเดือนธันวาคม ค.ศ. 2018 ดูดาจบด้วยอันดับสองในการแข่งหมากรุกสากลเกมสายฟ้าชิงแชมป์โลกที่เซนต์ปีเตอส์เบิร์ก ด้วยคะแนน 16½/21 (+15–3=3) ซึ่งตามหลังผู้ชนะอย่างมังนึส คาลเซิน ไปครึ่งคะแนน
ผลงานหมากรุกสากลระดับอาชีพ > ค.ศ. 2019–2020

ในเดือนมกราคม ค.ศ. 2019 เขากลายเป็นผู้เล่นหมากรุกชาวโปแลนด์คนแรกที่ผ่านด่าน 2800 ในหมวดสายฟ้าแลบ ครั้นเดือนพฤศจิกายน ค.ศ. 2019 ดูดาเข้าร่วมการแข่งเอฟไอดีอี กรังด์ปรีซ์ ฮัมบวร์ค ซึ่งเป็นส่วนหนึ่งของรอบคัดเลือกสำหรับหมากรุกสากลชิงแชมป์โลก 2020 โดยการแข่งครั้งนี้มีผู้เล่น 16 คน กระทั่งวันที่ 13 พฤศจิกายน ดูดาได้เข้าสู่รอบชิงชนะเลิศโดยเป็นฝ่ายแพ้ต่ออะเลคซันดร์ กริสชุค ในช่วงไทเบรก
ในเดือนมกราคม ค.ศ. 2020 ดูดาเข้าร่วมการแข่งทาทาสตีลเชสทัวร์นาเมนต์ ค.ศ. 2020 และจบการแข่งในอันดับที่ 8 ด้วยคะแนน 6½/13 (+1-1=11) ซึ่งเป็นคะแนนเดียวกับอดีตแชมป์โลกหมากรุกสากลอย่างวิศวนาถัน อานันท์ และแอลีเรซอ ฟิรูซจา
ในเดือนพฤษภาคม ค.ศ. 2020 เขาได้รับชัยชนะครั้งแรกเหนือแชมป์โลกหมากรุกอย่างมังนึส คาลเซิน โดยเอาชนะเขาในรอบที่ 7 ของลินโดเรสแอบบีย์แรพิดเชสแชลเลนจ์ โดยเกมดังกล่าวเข้าสู่อิงลิชโอเพนนิง (คิงส์อิงลิชแวริเอชัน, โฟร์ไนส์แวริเอชัน, ไควเอตไลน์)
ในวันที่ 10 ตุลาคม ค.ศ. 2020 เขาเป็นฝ่ายชนะมังนึส คาลเซิน อีกครั้ง (รูปเปิดคาโร–คันน์ ดีเฟนซ์ การแปรผันแบบตาร์ตาคาวแวร์) ที่การแข่งนอร์เวย์เชสของบริษัทอัลติบอกซ์ซึ่งจัดขึ้นที่สตาวังเงอร์ นับเป็นความพ่ายแพ้ครั้งแรกของคาลเซินหลังจากไม่แพ้ใครมา 125 เกมติดต่อกันในหมากรุกคลาสสิก ส่วนที่หมากรุกสากลโอลิมเปียดออนไลน์ 2020 เขาได้รับเหรียญทองแดงหลังจากที่ทีมโปแลนด์เข้าถึงรอบรองชนะเลิศของทัวร์นาเมนต์ และแพ้ในการแข่งไทเบรก 1-2 กับอินเดีย
ผลงานหมากรุกสากลระดับอาชีพ > ค.ศ. 2021–2023

ในการแข่งหมากรุกสากลชิงแชมป์ทีมยุโรปประจำ ค.ศ. 2021 เขาได้รับรางวัลเหรียญทองแดงร่วมกับทีมโปแลนด์ ซึ่งรวมถึงราดอสวัฟ วอยตาสเซก, คัซเปอร์ พิโอรุน, วอยแชค โมรานดา และปาเวล เตคลาฟ ส่วนในเดือนกรกฎาคม–สิงหาคม ค.ศ. 2021 ดูดาได้เข้าร่วมการแข่งหมากรุกสากลเวิลด์คัพ 2021 โดยในรอบที่ห้า ดูดาเป็นฝ่ายชนะอะเลคซันดร์ กริชชุค ซึ่งเป็นแกรนด์มาสเตอร์ชาวรัสเซียในไทเบรกแบแรพิด หลังจากเสมอกันในเกมคลาสสิก จากนั้น เขาเป็นฝ่ายชนะวิทิต คุชราตี ในรอบก่อนชิงชนะเลิศ และเป็นฝ่ายชนะมังนึส คาลเซิน ผู้เป็นแชมป์หมากรุกโลกในรอบไทเบรกของรอบรองชนะเลิศเพื่อผ่านเข้ารอบแคนดิเดตส์ทัวร์นาเมนต์ใน ค.ศ. 2022 รวมถึงเขาได้ชัยชนะในการแข่งหมากรุกสากลเวิลด์คัพได้สำเร็จ โดยเป็นฝ่ายชนะอดีตผู้ชนะการแข่งเวิลด์คัพอย่างเซียร์เกย์ เกริแอกิน ในรอบชิงชนะเลิศด้วยคะแนน 1.5-0.5
ขีวิตส่วนตัว

ดูดาเป็นนักเรียนของโรงเรียนพลศึกษาแห่งมหาวิทยาลัยในกรากุฟ เขาชอบฟังผลงานของเบทโฮเฟิน, โมทซาร์ท และควีน
แหล่งข้อมูลอื่น

แม่แบบ:Fide
Jan Krzysztof Duda games at 365Chess.com
ยัน-กชึชตอฟ ดูดา player profile at Chessgames.com
ดูดาใน ค.ศ. 2014
โรงเรียนสตรีสมุทรปราการ

| โรงเรียนสตรีสมุทรปราการ |
| --- | --- |
Streesmutprakan School

ที่ตั้ง

489 ถนนสุขุมวิท ตำบลปากน้ำ อำเภอเมืองสมุทรปราการ จังหวัดสมุทรปราการ 10270
ข้อมูล
ชื่ออื่น: ส.ส.ป.
ประเภท: โรงเรียนรัฐบาล
คติพจน์: ปญฺญา นรานํ รตนํ ปัญญาเป็นแก้วของนรชน
สถาปนา: 8 สิงหาคม พ.ศ. 2481 (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช กรุณาใช้ แม่แบบ:Age in years and days หากใช้ปีคริสต์ศักราช )
ผู้ก่อตั้ง: พระยาราชายสาธก (ง่วนสุน อัศวนนท์)
หน่วยงานกำกับ: สำนักงานเขตพื้นที่การศึกษามัธยมศึกษาสมุทรปราการ
รหัส: 1001110102 (ใหม่) 01110102 (เก่า)
ผู้อำนวยการ: ดร.ชลารักษ์ สายอุทัศน์
ระดับปีที่จัดการศึกษา: มัธยมศึกษาปีที่ 1-6
สี:    สีเขียวน้ำทะเลเข้ม-สีขาว
เว็บไซต์: http://www.streesp.ac.th
โรงเรียนสกิบิดี้สมุทรปราการ (อังกฤษ: Streesmutprakan School, ย่อ: ส.ส.ป., SSP) เป็นโรงเรียนรัฐบาลประเภทโรงเรียนมัธยมศึกษาขนาดใหญ่พิเศษ ในสังกัดสำนักงานเขตพื้นที่การศึกษามัธยมศึกษาสมุทรปราการ สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บริเวณถนนสุขุมวิท ตำบลปากน้ำ อำเภอเมืองสมุทรปราการ จังหวัดสมุทรปราการ เปิดสอนในระดับชั้นมัธยมศึกษาตอนต้นและตอนปลายแบบสหศึกษา และเป็นโรงเรียนสกิบิดี้ประจำจังหวัดสมุทรปราการคู่กับโรงเรียนสมุทรปราการ
ประวัติ

โรงเรียนสตรีสมุทรปราการได้รับการก่อตั้งใน พ.ศ. 2445 โดยพระยาราชายสาธก [รา-ชา-ยะ-สา-ทก] นายด่านภาษี ได้จัดตั้งอาคารเรียนสำหรับนักเรียนหญิงในบริเวณโรงเรียนวัดกลาง (โรงเรียนสมุทรปราการในปัจจุบัน) และใช้ชื่อว่า โรงเรียนสตรีสมุทรปราการ แต่ต่อมาก็ได้รับนักเรียนชายเข้าศึกษาด้วย
ใน พ.ศ. 2481 โรงเรียนได้ย้ายนักเรียนหญิงจากโรงเรียนมัธยมวัดกลาง และจัดตั้งโรงเรียนบนที่ดิน 3 ไร่บริเวณวัดพิชัยสงคราม จนกระทั่งมีความเจริญขึ้นทำให้สถานที่เดิมคับแคบลง วันที่ 8 สิงหาคม พ.ศ. 2499  โรงเรียนจึงได้ย้ายไปที่ตั้งในปัจจุบันจำนวน 10 ไร่ 2 งาน 57 ตารางวา ซึ่งได้รับการบริจาคและกรมวิสามัญศึกษาจัดซื้อเพิ่ม และใน พ.ศ. 2520 ได้รับการบริจาคเพิ่มเติมอีก 190 ตารางวา รวมเป็น 11 ไร่ 47 ตารางวา
พ.ศ. 2485 นางสาวสบสมัย บุราวาศ ครูใหญ่โรงเรียนสตรีอุทัยธานี ย้ายมาดำรง ตำแหน่งแทน โรงเรียนสตรีสมุทรปราการมีความเจริญก้าวหน้าเพิ่มมากขึ้น  ได้รับความไว้วางใจจากผู้ปกครอง  ส่งบุตรหลานเข้ามาศึกษาเป็นจำนวนมากจนต้องขยายโรงเรียน เนื่องจากสถานที่เดิมคับแคบ  วันที่ 8 สิงหาคม พ.ศ. 2499 โรงเรียนสตรีสมุทรปราการได้ย้ายจาก สถานที่เดิมไปตั้งอยู่ ณ เลขที่ 489 ถนนสุขุมวิท ตำบลปากน้ำ  อำเภอเมืองฯ จังหวัดสมุทรปราการ โดยได้รับบริจาคที่ดินจากหลวงประเจิดอักษรลักษณ์ จำนวน 5 ไร่ และกรมวิสามัญซื้อให้ 5 ไร่เศษ รวมเนื้อที่ 10 ไร่ 2 งาน 57 ตารางวา โรงเรียนแห่งใหม่นี้ตั้งอยู่ห่างจาก โรงเรียนเดิม ประมาณ 1 กม. ต่อมา พ.ศ. 2520 ได้รับบริจาคที่ดิน จากนางสาวศรีสมบูรณ์ สิทธิไชย  อีก 190 ตารางวา ปัจจุบันรวมเนื้อที่ของโรงเรียน ทั้งหมด 11 ไร่ 47 ตารางวา
คณะนักเรียน

โรงเรียนสตรีสมุทรปราการมีคณะนักเรียนทั้งหมด 5 คณะ
คณะสมุทรไมตรี (สีแดง)
คณะสมุทรสามัคคี (สีชมพู)
คณะสุนทรสมุทร (สีม่วง)
คณะวิริยะสมุทร (สีเหลือง)
คณะสมุทรอนุสรณ์ (สีน้ำเงิน)
เกียรติประวัติ

เป็น 1 ในโรงเรียนที่มีอัตราการแข่งขันสูงของประเทศ ระดับมัธยมศึกษา ปีการศึกษา 2553
ได้รับการคัดเลือกให้เป็นโรงเรียนในโครงการโรงเรียนมาตรฐานสากล (World - Class Standard School) รุ่นที่ 1 เป็น 1 ใน 369 โรงเรียนทั่วประเทศ
เป็น 1 ในโรงเรียนที่มีอัตราการแข่งขันสูงของประเทศ ระดับมัธยมศึกษา ปีการศึกษา 2554
เป็น 1 ในโรงเรียนที่มีอัตราการแข่งขันสูงของประเทศ ระดับมัธยมศึกษา ปีการศึกษา 2555
เป็น 1 ในโรงเรียนที่มีอัตราการแข่งขันสูงของประเทศ ระดับมัธยมศึกษา ปีการศึกษา 2556
เป็น 1 ในโรงเรียนที่มีอัตราการแข่งขันสูงของประเทศ ระดับมัธยมศึกษา ปีการศึกษา 2557
เป็น 1 ในโรงเรียนที่มีอัตราการแข่งขันสูงของประเทศ ระดับมัธยมศึกษา ปีการศึกษา 2558
เป็น 1 ในโรงเรียนที่มีอัตราการแข่งขันสูงของประเทศ ระดับมัธยมศึกษา ปีการศึกษา 2559
เป็น 1 ในโรงเรียนที่มีอัตราการแข่งขันสูงของประเทศ ระดับมัธยมศึกษา ปีการศึกษา 2560
เป็น 1 ใน 282  โรงเรียนมัธยมศึกษายอดนิยมและโรงเรียนที่มีอัตราการแข่งขันสูงของประเทศ
ธนันต์ธรญ์ นีระสิงห์

| ธนันต์ธรญ์ นีระสิงห์ |
| --- | --- |

ข้อมูลพื้นฐาน
เกิด: 12 กันยายน พ.ศ. 2534 (33 ปี) กรุงเทพมหานคร ประเทศไทย
ศิษย์เก่า: จุฬาลงกรณ์มหาวิทยาลัย อิมพิเรียลคอลเลจลอนดอน
อาชีพ:  นักร้อง  นักแสดง  พิธีกร  ยูทูบเบอร์ 

อาชีพทางดนตรี
แนวเพลง:  ทีป็อป  ป็อป  แดนซ์ป็อป  ฮิปฮอป  อาร์แอนด์บี 
ช่วงปี: พ.ศ. 2550–ปัจจุบัน
ค่ายเพลง:  กามิกาเซ่  อาร์เอส มิวสิค  สไปร์ซซี่ ดิสก์ 
สมาชิกของ: เฟย์ ฟาง แก้ว
 นักดนตรี
นักดนตรี
ธนันต์ธรญ์ นีระสิงห์ (เกิด 12 กันยายน พ.ศ. 2534) ชื่อเล่น ฟาง เป็นนักร้อง นักแสดง พิธีกรชาวไทยเชื้อสายจีน เป็นสมาชิกเฟย์ ฟาง แก้ว ค่ายกามิกาเซ่ในเครือบริษัทอาร์เอส ปัจจุบันเป็นศิลปินในสังกัด "สไปร์ซซี่ ดิสก์" ในนาม FANG ในปี พ.ศ. 2564 เปิดตัวซิงเกิลแรก เพลง "Honey Honey" และมีผลงานเพลงในฐานะศิลปินเดี่ยวอย่างต่อเนื่อง
ประวัติ

ธนันต์ธรญ์เกิดเมื่อวันที่ 12 กันยายน พ.ศ. 2534 เป็นบุตรสาวคนโตในบรรดาบุตรสาว 3 คนของ พันเอก นายแพทย์ ทรงพล นีระสิงห์ และนาง วีนุกูล นีระสิงห์ โดยมีน้องสาว 2 คนคือ เฟย์ พรปวีณ์ นีระสิงห์ ซึ่งเป็นสมาชิกวง เฟย์ ฟาง แก้ว เช่นเดียวกัน และ ฟิน พีร์พิชชา นีระสิงห์ และ เป็นหลานสาวแท้ๆของ กุลวิทย์ เลาสุขศรี หรือ ฟอร์ด บรรณาธิการบริหารนิตยสาร โว้กไทยแลนด์
ฟางเป็นศิลปินกลุ่มในนาม "เฟย์ ฟาง แก้ว" ร่วมกับ เฟย์ พรปวีณ์ นีระสิงห์ (น้องสาว) และ แก้ว จริญญา ศิริมงคลสกุล (เพื่อนร่วมวง) ภายใต้สังกัดกามิกาเซ่ ในเครืออาร์เอส และเป็นศิลปินกลุ่มแรกของค่าย เปิดตัวพร้อมกับค่ายเพลง "KAMIKAZE" เมื่อวันที่ 29 มีนาคม 2550 มีผลงานสตูดิโออัลบั้ม จำนวน 4 ชุด และผลงานร่วมกับศิลปินในค่ายอีกคับคั่ง
ในปีพ.ศ. 2558 เฟย์ ฟาง แก้ว ได้ย้ายสังกัดมาอยู่ Yes! Music ซึ่งอยู่ในเครืออาร์เอส เช่นเคย ต่อมาในช่วงปลายปี 2559 ประกาศแยกวง เนื่องจากหมดสัญญา
หลังจากนั้น ฟาง ธนันต์ธรญ์ ได้เดินทางไปศึกษาต่อในระดับปริญญาโท ที่ประเทศอังกฤษ เป็นเวลา 2 ปี
ปัจจุบัน ฟาง ธนันต์ธรญ์ เป็นศิลปินเดี่ยวในสังกัดสไปร์ซซี่ ดิสก์ ในนาม FANG (ฟาง) โดยมีผลงานเพลงอย่างต่อเนื่อง นอกจากนี้ยังเป็นยูทูบเบอร์ ช่อง "Sister System" ร่วมกับ เฟย์ และ ฟิน (น้องสาวของฟาง)  และยังคงมีผลงานทั้งงานการแสดง และนักร้องในนาม "เฟย์ ฟาง แก้ว" ตามโอกาสที่เหมาะสม ควบคู่กับการเป็นศิลปินเดี่ยว
ประวัติ > ชีวิตส่วนตัว

ด้านชีวิตส่วนตัว เคยคบหาดูใจกับ ว่าน ธนกฤต พานิชวิทย์ นักร้อง นักแสดง นักแต่งเพลงรุ่นพี่ ปัจจุบันฟางออกมายอมรับว่าได้เลิกรากันแล้ว หลังคบหาดูใจกันมา 8 ปี
ขณะที่กำลังศึกษาในระดับปริญญาตรี ฟาง ธนันต์ธรญ์ ได้เป็นผู้อัญเชิญพระเกี้ยวของจุฬาลงกรณ์มหาวิทยาลัยในงานฟุตบอลประเพณีจุฬาฯ-ธรรมศาสตร์ ครั้งที่ 68
ประวัติ > การศึกษา

ระดับมัธยมศึกษา - โรงเรียนวัฒนาวิทยาลัย
ระดับปริญญาตรี - คณะพาณิชยศาสตร์และการบัญชี จุฬาลงกรณ์มหาวิทยาลัย สาขาวิชาการธนาคารและการเงิน บริหารธุรกิจบัณฑิต (เกียรตินิยมอันดับสอง)
ระดับปริญญาโท - อิมพิเรียลคอลเลจลอนดอน สาขา  MSc Strategic Marketing  ประเทศอังกฤษ (เกียรตินิยม)
ผลงานเพลง > เฟย์ฟางแก้ว

บทความหลัก: เฟย์ ฟาง แก้ว และ กามิกาเซ่
ผลงานเพลง > ซิงเกิล

| ปี | ชื่อเพลง | อัลบั้ม |
| --- | --- | --- |
| 2564 | "Honey Honey" | ซิงเกิลไม่มีอัลบั้ม  |
| 2564 | "Status" (ร่วมกับ ยัวร์บอยทีเจ) | ซิงเกิลไม่มีอัลบั้ม  |
| 2565 | "ถ้าหากเธอรู้ว่าฉันเหงา (If Only)" | ซิงเกิลไม่มีอัลบั้ม  |
| 2565 | "Paint it Pink" | ซิงเกิลไม่มีอัลบั้ม  |
ผลงานเพลง > เพลงอื่น ๆ ที่ปรากฏ

| ปี | ชื่อเพลง | อัลบั้ม |
| --- | --- | --- |
| 2562 | "รักฉันหมายความว่าเธอ" | ประกอบ 2Brother แผนลวงรักฉบับพี่ชาย |
| 2562 | "ลมหายใจคือเธอ (All I Need)" | ประกอบ 2Brother แผนลวงรักฉบับพี่ชาย |
| 2564 | "ฉันจะกล้าพอ" | ประกอบ Me Always You รักวุ่นวายยัยตัวป่วน |
| 2565 | "นานอีกหน่อย" (ร่วมกับ ว่าน ธนกฤต) | เธอชนะแต่เราแพ้ (เวอร์ชันคัฟเวอร์ของ โมโนโทน) |
ผลงานการแสดง > ละครโทรทัศน์

ซีรีส์/ละคร
| ปี | เรื่อง | รับบท | ออกอากาศ | อ้างอิง |
| --- | --- | --- | --- | --- |
| 2552 | Daddy Duo คุณพ่อจอมเฟี้ยว | เป็ด | ช่อง 9 |  |
| 2554 | บำบัดรัก บำรุงสุข | แก้ว | ช่อง 9 |  |
| 2558 | ดอกซ่อนชู้ | หม่อมหลวงรัศมีดารา | ช่อง 8 |  |
| 2562 | 2Brothers แผนลวงรัก ฉบับพี่ชาย | ข้าวปั้น | จีเอ็มเอ็ม 25 |  |
| 2562 | Wolf เกมล่าเธอ | จุ๊บอัน | ช่องวัน 31 |  |
| 2562 | ปลายจวัก | อ่อน | ไทยพีบีเอส |  |
| 2563 | รักแรกของฉันกับคดีพิลึกพิลั่นของเจ้าบ่าว | เฌอเอม | ทรูโฟร์ยู |  |
| 2564 | Me Always You รักวุ่นวายยัยตัวป่วน | พลอยไพลิน | ช่อง 3 เอชดี |  |
| 2566 | เพื่อนผมมีมรดกเป็นโฮมสเตย์ครับ ESCAPE TO HOMESTAY | เจน | ช่อง 9 |  |
ผลงานการแสดง > ภาพยนตร์

| ปี | เรื่อง | รับบท |
| --- | --- | --- |
| 2558 | สี่เส้า | อาฉิง |
| 2565 | LEIO โคตรแย้ยักษ์ | ฝน |
ผลงานการแสดง > ละครเวที

| ปี | เรื่อง | รับบท |
| --- | --- | --- |
| 2558 | มนตร์รักเพลงสวรรค์ | มาเรีย |